Un anglo ye, en cheometría, a rechión d'o plan situata entre dos semirectas d'orichen común (o vertice de l'anglo). A magnitut de l'anglo ye a «cantidat de rotación» que desepara as dos rectas, y puet mesurar-se considerando l'amplitut de l'arco circular formato quan se rota una semirrecta arredol d'o vertice dica que coincide con l'atra semirrecta. Quan no bi ha posibilidat de confusión, o termin "anglo" se fa servir indistintament tanto ta a confeguración cheometrica como ta a suya magnitut angular, que ye simplament una cantidat numerica.